Περιεγχειρητική αντιμετώπιση ασθενούς με ιστορικό κολπικής μαρμαρυγής που λαμβάνει αντιπηκτική αγωγή
Creators: name: Χατζοπούλου Δήμητρα Χρήστου
Publisher: name: Aristotle University of Thessaloniki
Year: 2022
Subjects: Κολπική Μαρμαρυγή
Αντιπηκτικά
Περιεγχειρητική διαχείρηση
Atrial Fibrillation
Anticoagulants
Perioperative Management

description: Θεωρητικό υπόβαθρο: Η κολπική μαρμαρυγή είναι η συχνότερη εμμένουσα καρδιακή αρρυθμία με επίπτωση παγκοσμίως 0,5%. Οι αγγειακές επιπλοκές στους νοσούντες, και κυρίως τα αγγειακά εγκεφαλικά επεισόδια, δεν είναι σπάνιες και για την πρόληψη τους συχνά απαιτείται η χορήγηση αντιθρομβωτικών φαρμάκων. Τα αντιθρομβωτικά φάρμακα διακρίνονται στα αντιπηκτικά και στα αντιαιμοπεταλιακά. Στην παρούσα εργασία αναφερόμαστε κυρίως στη χρήση αντιπηκτικών φαρμάκων και συγκεκριμένα στην περιεγχειρητική διαχείριση ασθενών με κολπική μαρμρυγή που λαμβάνουν αντιπηκτικά. Αν και η ανάπτυξη νέων αντιπηκτικών φαρμάκων εξελίσσεται ταχέως και τα guidelines για τους ασθενείς με ΚΜ οι οποίοι χρήζουν αντιπηκτικής αγωγής ανανεώνονται συνεχώς, όταν οι ασθενείς αυτοί βρεθούν αντιμέτωποι με κάποια χειρουργική επέμβαση δεν υπάρχουν σαφείς “κατευθυντήριες οδηγίες" για την διακοπή του αντιπηκτικού προεγχειρητικά και την επανέναρξή του μετά το πέρας της επέμβασης. Ένα ακόμα ζήτημα αποτελεί και το λεγόμενο "bridging” με παρεντερικά αντιπηκτικά, τόσο προεγχειρητικά όσο και μετεγχειρητικά. Σκοπός: Σκοπός της εργασίας αυτής είναι η συγκέντρωση των υπαρχόντων δεδομένων από κλινικές μελέτες, άρθρα, γνώμες ειδικών μέχρι από δεδομένα από τις κατευθυντήριες οδηγίες, τα οποία θα μπορούσαν να αποτελέσουν βασικό εργαλείο στα χέρια των κλινικών ιατρών και κυρίως των χειρουργών. Περιεχόμενο: Το περιεχόμενο αφορά κυρίως στις κατηγορίες των αντιπηκτικών φαρμάκων, στην προεγχειρητική διακοπή των από του στόματος αντιπηκτικών φαρμάκων και στην ανάγκη ή όχι για αντικατάσταση με παρεντερική αγωγή και εν συνεχεία στην μετεγχειρητική επανέναρξή τους και πάλι στην ανάγκη για "bridging", και τέλος στην διαχείρηση των ασθενών αυτών στις επείγουσες καταστάσεις και στην χρήση αντιδότων. Συμπεράσματα: Η περιεγχειρητική διαχείριση των ασθενών αυτών αποτελεί μέχρι και σήμερα αμφιλεγόμενο ζήτημα. Οι αποφάσεις που λαμβάνονται είτε σε τακτική επέμβαση, είτε σε επείγουσα πρέπει πρωτίστως να λαμβάνονται μετά από άριστη επικοινωνία και συνεργασία μεταξύ τριών ειδικοτήτων: του χειρουργού, του καρδιολόγου και του αναισθησιολόγου. Οι κλινικοί ιατροί πρέπει να είναι ενημερωμένοι για τα νεότερα δεδομένα, να συνυπολογίζουν πάντα τον αιμορραγικό και τον θρομβοεμβολικό κίνδυνο και να συναποφασίζουν τι υπερέχει κάθε στιγμή και για τον κάθε ασθενή εξατομικευμένα, μεταξύ της ανάγκης θεραπείας και του αιμορραγικού κινδύνου από την αντιπηκτική αγωγή
description: Background:Atrial fibrillation is the most common persistent cardiac arrhythmia with a worldwide incidence of 0.5%. Vascular complications in patients, and especially vascular strokes, are not uncommon and their prevention often requires the administration of anticoagulants. This thesis refers mainly to the perioperative management of patients with atrial fibrillation receiving anticoagulants. Although the development of new anticoagulants is rapidly evolving and the guidelines for patients with AF who need anticoagulants are constantly being updated, when these patients are facing surgery there are no specific guidelines for stopping anticoagulants preoperatively and resuming it after the operation. Another issue is the "bridging" with parenteral anticoagulants, both preoperative and postoperative. Purpose:The purpose of this thesis is to collect existing data from clinical studies, articles, expert opinions and also from the guidelines, which could be a key tool in the hands of clinicians and especially surgeons. Content:The content mainly refers to the categories of anticoagulants, the preoperative discontinuation of oral anticoagulants and the need or not for replacement with parenteral treatment and then their postoperative resumption again and the need for bridging, and finally to the management of these patients in emergencies and the use of antidotes. Conclusions:The perioperative management of these patients is still a controversial issue. Decisions made in either regular surgery or emergency should be made primarily after excellent communication and cooperation between three specialties: the surgeon, the cardiologist and the anesthesiologist. Clinicians need to be up to date with the latest data, always taking into account the bleeding and thromboembolic risk and deciding what is superior at each time and for each patient individually, between the need for treatment and the risk of bleeding from anticoagulation